Α<;  τους  αωήσοιψΓ 


Πολύς  σάλος  δημιουργήθηκε  τη  περασμένη  βδομάδα  και  ακόμα  συνεχίζεται,  όταν  στα 
ράφια  της  βιβλιοθήκης  του  Κυπριακού  Πανεπιστημίου  βρέθηκε  το  βιβλίο  του  γνωστού 
Κύπριου  διανοουμένου  και  λέκτορα  στο  Πανεπιστήμιού  Νιαζί  Κιζιλγιουρέκ,  "Ολική 
Κύπρος1 .  Πρόκειται  για  ένα  βιβλίο  που  τυπώθηκε  στη  Λευκωσία  και  κυκλοφόρησε  το 
1990  και  του  οποίου  τα  αντίτυπα  έχουν  εξαντληθεί. 

-ενίζει  απο  πρώτη  άποψη  γιατί  ένα  βιβλίο  που  κυκλοφόρησε  πρίν  πέντε  χρόνια  και 
0  διαβάστηκε  αρκετά,  αφού  έχει  εξαντληθεί  και  για  το  οποίο  έγιναν  και  δημοσιεύτηκαν 
0  *Β*»κρισίες,  προκαλεί,  πέντε  χρόνια  μετά,  τις  πρώτες  αρνητικές  αντιδράσεις.... 

τείνουν 

Κάποιες  πληροφορίες,  δυστυχώς, ^να  παρουσιάσουν  σαν  αφετηρία  της  αντίδρασης, 
όχι  αυτό  τούτο  το  περιεχόμενο  του  βιβλίου  αλλά  την  ανάγκη  αποκλεισμού  του  κ. 
Κιζιλγιουρέκ  απο  τη  θέση  του  λέκτορα  της  έδρας  των  Κοινωνικών  και  Πολιτικών 
Επιστημών,  θέση  για  την  οποία  φαίνεται  να  ενδιαφέρεται  πρόσωπο  προσκείμενο  στο 
κόμμα  που  πρώτο  αντέδρασε! 


Κατά  τα  άλλα,  όπως  αναφέρει  στο  βιβλίο  του  ο  ίδιος  ο  συγγραφέας,  "το  βιβλίο  δεν 
είναι  ένα  επιστημονικό  σύγγραμμα  αλλά  [αφορά]  τη  ψυχολογία  και  τον  προβληματισμό 
ενός  Τουρκοκύπριου....  Η  διαλεκτική  των  Κυπρίων  είναι  κλειστή  στην  Ενωση  και  τη 
Διχοτόμηση  κι  ανοιχτή  στην  "Ολική  Κύπρο".  Είναι  τώρα  μιά  ιστορική  στιγμή  όπου  οι 
Κύπριοι  αναζητούν  μιά  κοινή  πατρίδα".  Και  καταλήγει  ο  συγγραφέας:  "Η  έννοια  Ολική 
Κύπρος  έχει  σαν  αφετηρία  μιάν  ολική  προσέγγιση  προς  την  ιστορία  της  Κύπρου  και 
προς  τα  συμφέροντα  των  Κυπρίων.  Μέσα  στη  προσέγγισή  μου,  το  καλό  δεν  είναι 
ούτε  τουρκικό  ούτε  ελληνικό,  αλλά  κουβαλάει  μέσα  του  το  "καλό"  και  των  δυό 
κοινοτήτων.  Αυτό  που  είναι  καλό  μόνο  για  τη  μιά  κοινότητα,  δεν  είναι  καλό  για 
ολόκληρη  τη  Κύπρο.  Ετσι  στην  έννοια  Ολική  Κύπρος,  οι  ευθύνες  καλύπτουν  το  σύνολο 
των  Κυπρίων". 


Στο  διπολισμό  μέσα  απο  τον  οποίο  σκέφτονται  οι  δυό  κοινότητες  στην  Κύπρο,  ένας 
αντικειμενικός  παρατηρητής  θα  έκρινε  ότι  όχι  μόνο  πρόκειται  για  μιά  ενδιαφέρουσα 
προσέγγιση  αλλά  ακόμα  ότι  αυτά  που  λέει  ο  συγγραφέας  εκφράζουν  την  άμετρη 
αγάπη  του  για  τη  χώρα  μας  και  μιά  αντίκρυση  του  Κυπριακού,  απο  την  οποία 
απουσιάζει  πλήρως  ο  εθνικισμός  και  οι  τουρκικές  θέσεις. 

Κι  όμως,  απομονώνοντας  φράσεις,  βρέθηκαν  άνθρωποι  να  επικρίνουν  το  βιβλίο  και 
προχώρησαν  μάλιστα  να  μιλήσουν  για  "εγχειρίδιο  Τουρκικής  προπαγάνδας"  και 
"άλωση  της  παιδείας  απο  τη  προπαγάνδα  του  τουρκικού  επεκτατισμού".  Πέρα  απο  το 
ότι  πρόκειται  για  εντελώς  διαστρευλωμένες  ερμηνείες,  οι  επικριτές  του  βιβλίου,  που 
δεν  έχουν  προφανώς  διαβάσει  όλα  τα  βιβλία  και  τα  άρθρα  του  κ.  Κιζιλγκουρέκ,  που 
δεν  τον  έχουν  ακούσει  να  μιλά  σε  σεμινάρια,  διαλέξεις  ή  ανοικτές  συζητήσεις,  που 
δεν  γνωρίζουν  τις  δραστηριότητές  του  στο  ΗθΓναΓό,  το  Πανεπιστήμιο  της  Νέας 
Υόρκης,  τη  Γερμανία,  το  Λονδίνο  και  αρκετές  φορές  την  Ελλάδα  με  τελευταία  φορά 
μόλις  το  περασμένο  Αύγουστο,  δεν  είναι  καν  σε  θέση  να  αντιληφθούν  τα  προβλήματα 
που  αντιμετώπισε  και  αντιμετωπίζει  ο  κ.  Κιζιλγιουρέκ  απο  την  "άλλη  μεριά",  για  την 
οποία  όλα  τα  βιβλία  του  απορρίπτονται  σαν  "ελληνική  προπαγάνδα”. 

Ομως  οι  γραμμές  αυτές  δεν  σύρονται  μόνο  για  να  υποδείξουν  ποιος  είναι  ο  κ. 
Κιζιλγιουρέκ  και  το  έργο  του.  Σύρονται  για  να  παρατηρήσουν  ότι  είναι  απαράδεκτο 
να  ζητείται  να  φιμωθεί  η  ελεύθερη  έκφραση  και  να  αποσυρθούν  βιβλία  -  πάλι  καλά,  ο 
Χίτλερ  τα  έκαιε....  Δεν  έχουμε  μάθει  δυστυχώς  να  ανεχόμαστε  την  άλλη  άποψη. 
Αλλά  αν  δεν  θα  υπάρχει  ελεύθερη  διακίνηση  ιδεών  στο  Πανεπιστήμιο,  τότε  πού  θα 
υπάρχει;  Θέλουμε  μήπως  να  καταστήσουμε  ανενεργό  βασικα  άρθρα  του 
Συντάγματος  ή  να  καταργήσουμε  τον  Περί  Πανεπιστημίου  Νόμο; 

Αν  οι  κύριοι  που  διαφωνούν  με  όσα  εκτίθενται  στην  "Ολική  Κύπρο",  θέλουν  να  είναι 
σωστοί,  εκείνο  που  θα  πρέπει  να  κάμουν  είναι  να  ζητήσουν  απο  τους  δικούς  τους 
κοινωνιολόγους  ή  πολιτικούς  επιστήμονες  να  εκφράσουν  την  δική  τους  άποψη  στα 
δικά  τους  βιβλία  και  μαζί  με  την  "Ολική  Κύπρο"  να  βρίσκονται  πλάϊ  πλάϊ  στο  ίδιο  ράφι 
της  πανεπιστημιακής  βιβλιοθήκης, .  αφήνοντας  τους  υελετπτέο  να  κρίνουν  ελεύθερα 

Δεν  προάγεται  η  Δημοκρατία  με  την  εθνοκαπηλεία  ούτε  ο  πατριωτισμός  με  το 
σκοταδισμό  αλλα  με  την  ελεύθερη  σκέψη  και  την  ελεύθερη  διακίνηση  των  ιδεών 
μακρυα  απο  προκαταλήψεις  και  τη  μισαλλοδοξία.  ' 

Χρειάστηκαν  είκοσι  χρόνια  για  να  μπορέσει  να  δημιουργηθεί  το  Κυπριακό  Δικοινοτικό 
μας  Πανεπστημιο.  Φέτος  λειτουργεί  για  τέταρτη  χρονιά,  και  ετοιμάζεται  να  βγάλει 
τους  πρώτους  πτυχιούχους.  Ας  το  αφήσουμε  να  λειτουργήσει  μακρυά  απο 
προκαταλήψεις  και  κομματικές  σκοπιμότητες,  ώστε  να  μπορέσει  να  βγάλει 
πραγματικά  μορφωμένους  και  ελεύθερους  πολίτες. 

Οσο  για  τους  διανοούμενούς  μας,  ας  τους  αφήσουμε  να  κάμουν  κι  αυτοί  τη  δουλειά 
τους.  Αν  δεν  μας  αρέσουν  αυτά  που  λέν  ή  γράφουν,  να  τ'  αγνοήσουμε.  Να  τους 
αφήσουμε  όμως  να  τα  εκφράσουν... 

